Diari Oficial de la Generalitat Valenciana


Sumari del DOGV 2447, del 10-02-1995 (1995/833799)

ACORD de 6 de febrer de 1995, del Govern Valencià, pel qual s'aprova l'acord subscrit entre la Generalitat Valenciana i les organitzacions sindicals per al període 1995-1997, sobre condicions de treball en la funció pública.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2447

Data del DOGV
:   10-02-1995

Secció del DOGV
:   ALTRES DISPOSICIONS

Número del document
:   1995/833799


Data del document
:   06-02-1995

Organisme emissor
:   Conselleria d'Administració Pública

Tipus de document
:   Acord

ACORD de 6 de febrer de 1995, del Govern Valencià, pel qual s'aprova l'acord subscrit entre la Generalitat Valenciana i les organitzacions sindicals per al període 1995-1997, sobre condicions de treball en la funció pública.   
El Govern Valencià, en la reunió del dia 6 de febrer de 1995, adoptà l'acord següent:  
La Llei 7/1990, de 19 de juliol, estableix, amb caràcter bàsic per a totes les administracions públiques, les condicions de la negociació col·lectiva i la participació en la determinació de les condicions de treball dels empleats públics.  
La negociació duta a terme en la Mesa General de Negociació de la Comunitat Valenciana ha culminat amb la firma del corresponent acord entre la Generalitat Valenciana i les organitzacions sindicals que formen part de l'esmentada mesa.  
Per això, a proposta conjunta del conseller d'Administració Pública i del conseller d'Economia i Hisenda i d'acord amb el que estableixen l'article 35 de la Llei 7/1990, de 19 de juliol, abans citada, els articles 21 i 35 de la Llei 5/1983, de 30 de desembre, de Govern Valencià, i la Llei de la Funció Pública Valenciana, el Govern Valencià  
ACORDA  
Primer  
Aprovar l'acord subscrit el 31 de gener de 1995 entre la representació de la Generalitat Valenciana i els sindicats Comissions Obreres (CCOO), Unió General de Treballadors (UGT), Confederació de Sindicats Independents i Sindical de Funcionaris (CSI-CSIF) i Convergència Estatal de Metges i Ajudants Tècnics Sanitaris (CEMSATSE), sobre condicions de treball en la funció pública, que figura com a annex.   
Segon  
Publicar aquest acord i trametre l'acord esmentat a l'oficina pública corresponent per al seu registre, en els termes establerts en l'article 36 de la Llei 7/1990, de 19 de juliol, sobre negociació col·lectiva i participació en la determinació de les condicions de treball dels empleats públics.   
València, 6 de febrer de 1995.  
El conseller secretari del Govern Valencià,  
LUIS BERENGUER FUSTER  
Acord Generalitat Valenciana-sindicats per al període 1995-1997, sobre condicions de treball en la funció pública  
Valencia, 31 de gener de 1995, en l'àmbit de la Mesa General de Negociació de la Comunitat Valenciana i a l'empara del que estableix la Llei 7/1990, de 19 de juliol, sobre negociació col·lectiva i participació en la determinació de les condicions de treball dels empleats públics, la representació de l'administració del Consell de la Generalitat Valenciana i dels sindicats Comissions Obreres (CCOO), Unió General de Treballadors (UGT), Confederació de Sindicats Independents i Sindical de Funcionaris (CSI-CSIF) i Convergència Estatal de Metges i Ajudants Tècnics Sanitaris (CEMSATSE).  
Introducció  
L'acord administració-sindicats per al període 1995-1997, sobre condicions de treball en la funció pública, de 15 de setembre de 1994, subscrit entre l'administració general de l'Estat i les organitzacions sindicals Unió General de Treballadors (UGT), Comissions Obreres (CCOO), Confederació de Sindicats Independents i Sindical de Funcionaris (CSI-CSIF) i Confederació Intersindical Galega (CIG), preveia el desig de les parts signatàries que aquest inspirés els acords que poguessen concertar-se en els àmbits de les comunitats autònomes.  
En l'àmbit de l'administració del Consell de la Generalitat Valenciana està actualment, i fins el 31 de desembre de 1995, vigent l'Acord del 4 i 9 de setembre de 1992 subscrit per la Generalitat Valenciana i les organitzacions sindicals per a modernitzar l'administració i millorar les condicions de treball. No obstant això, les parts signatàries d'aquest acord consideren convenient adaptar el marc de negociació vigent subscrivint un de nou per al període 1995-1997, pel que suposa aprofundir i estendre els compromisos en virtut de l'acord anterior.  
Els interlocutors socials de l'administració de la Generalitat Valenciana som conscients que els objectius de modernització encaminats a aconseguir una major eficàcia i qualitat dels serveis són comuns a totes les administracions públiques i que totes necessiten dotar-se d'instruments similars que possibiliten impulsar polítiques de personal per a adaptar els recursos humans a les noves necessitats de l'organització, per tal d'acostar-la a les creixents demandes dels ciutadans.  
D'altra banda, establir per als empleats públics una major flexibilització en les actuals condicions d'ocupació requereix, reconeixent la pèrdua del poder adquisitiu dels seus salaris en els últims anys, adquirir el compromís que l'evolució de les retribucions es vincularan en els pròxims anys a l'evolució general de l'economia i del dèficit públic, i la Generalitat Valenciana es compromet, a més, a desenvolupar futures modificacions legislatives que permeten ordenar el personal d'una manera més eficient, millorant en particular els mecanismes de promoció professional dels empleat de la Generalitat Valenciana i la seua qualificació mitjançant plans de formació específics.  
També, les parts signatàries d'aquest acord volen fer constar, amb caràcter previ al seu contingut articulat, la seua ferm voluntat de fomentar la igualtat de tracte de l'home i la dona en l'administració de la Generalitat Valenciana, removent els obstacles que hi ha per a l'accés de la dona en els llocs de responsabilitat i possibilitant la seua participació en condicions de paritat en els òrgans col·legiats que es constitueixen segons les previsions d'aquest acord i de normes legals o reglamentàries.  
Finalment, l'administració i els sindicats signataris manifesten la seua voluntat de potenciar els serveis públics i assumir el compromís d'elaborar els projectes normatius que permeten la integració del CONVASER en la Generalitat Valenciana en aquest exercici, assegurant la participació financera de les distintes administracions que participen en el consorci. Per tant, el personal del CONVASER s'integraria, si escau, com a personal de la Direcció General de Serveis Socials des de la data de la seua dissolució, i es consideraria amb caràcter general com a personal laboral de l'esmentat centre directiu, i aquest se subrogaria en els drets i les obligacions laborals del consorci, segons el que preveu l'article 44 de la Llei 8/80, de l'Estatut dels Treballadors.  
TíTOL I  
àmbit d'aplicació  
CAPíTOL 1  
àmbit d'aplicació  
1. Aquest acord serà d'aplicació general al personal al servei de la Generalitat Valenciana que està representat en la Mesa General de Negociació.  
Els acords o pactes ja aconseguits en els àmbits sectorials sobre matèries ací regulades seran respectats, llevat les condicions que es milloren en aquest acord.  
2. No obstant això, l'aplicació i l'adaptació d'aquest acord al personal docent i al de les institucions sanitàries públiques dependents de les conselleries d'Educació i Ciència i de Sanitat i Consum, respectivament, seran acordades en els corresponents àmbits sectorials de negociació.  
Aquest acord no és aplicable als professors dels centres privats concertats, perquè no tenen relació de dependència amb la Generalitat Valenciana. No obstant això, se seguirà la mateixa política que l'administració de l'Estat pel que fa a l'homologació de les retribucions dels professors esmentats amb les del personal docent dependent de la Generalitat Valenciana.  
3. En tot cas, és desig de les parts signatàries que aquest acord inspire els que puguen concretar-se en els àmbits de negociació del personal de l'administració local i del personal de les universitats de la Comunitat Valenciana.  
Amb aquesta finalitat, la Generalitat Valenciana donarà suport a la creació de fòrums de discussió estables on estiga present la Federació Valenciana de Municipis i Províncies. D'igual manera, es procedirà en relació amb el personal de les universitats.  
4. Aquest acord, que serà publicat en el Diari Oficial de la Generalitat Valenciana, entrarà en vigor a partir de l'endemà de la seua publicació i tindrà vigència els anys 1995, 1996 i 1997.  
TíTOL II  
Retribucions  
CAPíTOL 1I  
Increment de retribucions per a 1995  
1. Tenint en compte la previsió del creixement del PIB i els objectius de reducció del dèficit pressupostari per a 1995, l'increment de les retribucions dels empleats públics inclosos en l'àmbit d'aplicació d'aquest acord per a l'esmentat exercici serà igual a l'increment del IPC previst en la Llei de Pressupostos Generals de l'Estat.  
2. Aquest increment s'aplicarà al personal funcionari i estatutari de manera proporcional sobre tots els conceptes retributius de caràcter fix i periòdic i sobre els crèdits que financen els incentius al rendiment.  
Per al personal laboral, l'increment retributiu s'aplicarà sobre la massa salarial corresponent.  
CAPíTOL 1II  
Fons per al manteniment del poder adquisitiu  
1. Es generarà un fons específic per al manteniment del poder adquisitiu si, a 31 de desembre de 1995, el creixement del IPC resultés superior al previst per a aqueixa data i la massa salarial del conjunt dels empleats públics inclosos en l'àmbit d'aquest acord, en termes homogenis d'efectius, hagués crescut per sota de l'esmentat índex durant 1995, i això d'acord amb els objectius de creixement del PIB i la reducció del dèficit públic del conjunt de les administracions públiques expressats en els pressupostos generals de l'Estat.  
2. Tenint en compte les consideracions anteriors, la quantia dels fons serà el producte de:  
- La diferència entre la retribució mitjana dels empleats públics resultant en 1994, actualitzada segons l'increment real de l'IPC en 1995, i la retribució mitjana resultant en 1995.  
- Els efectius reals a 31 de desembre de 1995.  
3. Els criteris d'aplicació de l'esmentat fons seran acordats entre l'administració i els sindicats signataris d'aquest acord, i els seus efectes econòmics seran d'1 de gener de 1996 i tindran caràcter consolidable.  
CAPíTOL IV  
Programes per a 1995 sobre ordenació de retribucions  
1. Durant 1995 es procedirà a la modificació del sistema retributiu mitjançant un programa de racionalització i ordenació de retribucions complementàries, consistent, fonamentalment, a aconseguir una més adequada distribució de quanties retributives entre els diferents conceptes. La modificació del sistema es realitzarà després de la negociació amb les organitzacions sindicals en l'àmbit sectorial corresponent, i es destinaran per a això els recursos pressupostaris pertinents.  
2. Específicament, dins d'aquest programa s'inclourà una anàlisi i modificació dels llocs de nivells mínims de determinats col·lectius que tinguen desequilibris retributius pel que fa a uns altres llocs de l'àrea corresponent.  
3. També, es tractarà la revisió de l'estructura retributiva dels llocs de treball, especialment de nivells superiors, per tal de reforçar el component de grau personal que facilite la implantació d'un nou model de carrera administrativa.  
CAPíTOL V  
Increment de retribucions per a 1996 i 1997  
1. Les retribucions dels empleats públics per a 1996 i 1997 experimentaran un increment segons la previsió pressupostària del creixement de l'IPC per als esmentats exercicis.  
Es tindran a més en compte:  
- El grau de compliment de les previsions i dels compromisos sobre els quals s'hagués basat l'increment retributiu de l'exercici anterior.  
- La previsió de creixement econòmic i la capacitat de finançament dels pressupostos generals de l'Estat determinada en funció de la previsió del dèficit pressupostari del conjunt de les administracions públiques.  
- La valoració de l'augment de productivitat de l'ocupació pública derivada del desenvolupament d'accions o programes específics.  
- L'evolució dels salaris i de l'ocupació del conjunt del país.  
2. L'aplicació dels increments retributius serà objecte de negociació entre l'administració i els sindicats.  
3. Per a cada exercici es preveurà la constitució d'un fons per al manteniment del poder adquisitiu amb les característiques previstes en el capítol 3 d'aquest acord amb els condicionaments d'evolució del PIB i del dèficit pressupostari de cada any.  
CAPíTOL VI  
Increment global de retribucions per al període 1995-1997,   
relacionada amb programes d'augment de la productivitat  
1. Tenint en compte els efectes que la recessió econòmica dels anys 1992 i 1993 ha tingut sobre les retribucions dels empleats públics, traduïts en una pèrdua real de poder adquisitiu i l'esforç que això els ha significat, i com que es preveu per al període 1995-1997 un canvi de tendència amb creixements sostinguts del PIB, s'ha de considerar la participació dels empleats públics en les millores generals que han de derivar-se d'aquesta nova situació en funció de la millora de productivitat en l'ocupació pública.  
Això estarà emmarcat, lògicament, en el compliment de les previsions de creixement quantificades mitjançant l'evolució positiva del PIB i de sanejament del sector públic quantificat mitjançant la disminució del dèficit del conjunt de les administracions públiques, en els termes previstos en els pressupostos generals de l'Estat.  
2. En aquest sentit, es procedirà a la revisió global dels increments retributius dels empleats públics al final del període 1995-1997.  
El càlcul de l'esmentada revisió es farà atenent, d'una banda, la massa salarial del conjunt dels empleats públics inclosos en l'àmbit d'aquest acord a 31 de desembre de 1994 actualitzada amb l'evolució acumulada de l'IPC real a 31 de desembre de 1997, i d'altra, la massa salarial real de l'esmentat col·lectiu a aquesta última data.  
La diferència resultant s'aplicarà en els termes previstos per al fons per al manteniment del poder adquisitiu.  
3. Tenint en compte que entre els objectius d'aquest acord, i en funció dels criteris previstos en aquest títol, es vol aconseguir que no es produesca la pèrdua del poder adquisitiu al final del període, es plantejarà en la Mesa de Retribucions i Ocupació la situació específica d'aquells col·lectius respecte dels quals no s'aconsegeuesca aquesta previsió.  
CAPíTOL VII  
Dietes  
El Govern Valencià es compromet a, en el termini de tres mesos, adaptar el Decret 200/1985, de 23 de desembre, en el sentit de reduir el nombre de grups de classificació del personal.  
CAPíTOL VIII  
Complement específic E  
L'administració es compromet a, en el termini de tres mesos, adaptar el complement específic E aplicable al personal que presta els seus serveis en la Generalitat Valenciana en raó de la jornada laboral. Aquest complement es percebrà a partir de la data d'entrada en vigor d'aquest acord.  
La Mesa de Retribucions i Ocupació estudiarà la fórmula d'aplicació d'un complement per torns aplicable a determinats col·lectius, sempre que hi concórreguen unes circumstàncies específiques.  
TíTOL III  
Ocupació pública  
CAPíTOL 1X  
Criteris aplicables a les polítiques d'ocupació pública en 1995-1997  
1. Les polítiques d'ocupació estaran presidides pels següents criteris:  
Reordenació, transformació i distribució de l'ocupació en cada sector, servei o organisme per tal d'avançar cap a una estructura ocupacional més d'acord amb les necessitats de cada àrea de l'administració, que responga millor a les expectatives professionals dels empleats públics i que incremente les seues oportunitats de promoció.  
2. Transformació de l'ocupació temporal en permanent mitjançant les corresponents ofertes d'ocupació pública, reduint als mínims imprescindibles el personal interí o laboral temporal.  
3. L'administració aplicarà, en els supòsits de nomenaments de funcionaris interins, la Llei 2/1991, de 7 de gener, sobre drets d'informació als representants dels treballadors en matèria de contractació, i es lliurarà còpia del nomenament als sindicats en un termini no superior a deu dies des que s'efectue aquest.  
4. Mensualment, l'administració facilitarà als sindicats signataris d'aquest acord la llista corresponent als nomenaments de funcionaris interins i de laborals temporals efectuats en l'àmbit sectorial, i també els nomenaments provisionals i comissió de serveis efectuats.  
Durant el mes de gener de cada any facilitarà als sindicats signataris totes les llistes de llocs de treball que a 31 de desembre no estiguen coberts amb destinació definitiva.  
5. Es coordinarà la política d'ocupació amb la formació i promoció.  
6. Es procurarà, quan el nombre de participants siga important, que el desenvolupament de les proves d'accés es realitze de manera descentralitzada a les províncies d'Alicante, Castellón i Valencia.  
7. Reglamentàriament, després de la negociació amb les organitzacions sindicals, es regularan el sistema d'accés a la funció pública, els procediments de promoció interna i de provisió de llocs de treball, i també els criteris de selecció per a la cobertura de places vacants amb caràcter interí o temporal.  
No obstant això, i fins que es regule reglamentàriament, en la cobertura de places per funcionaris interins i en les contractacions laborals temporals es garantirà la participació sindical en la selecció del personal.  
L'esmentada norma preveurà les condicions en què el personal fix puga ocupar places vacants amb caràcter interí o temporal, sempre que reunesca els requisits del lloc.  
CAPíTOL X  
Oferta d'Ocupació Pública  
1. En la Mesa de Retribucions i Ocupació s'efectuarà l'anàlisi global de l'Oferta d'Ocupació Pública i es negociaran els aspectes que repercutesquen sobre les condicions generals de treball dels empleats públics.  
2. L'Oferta d'Ocupació Pública inclourà, a més de la definició de les necessitats de personal a cobrir en el corresponent exercici per candidats externs, les polítiques que es preveja desenvolupar durant l'exercici en matèria d'ocupació pública.  
L'Oferta s'elaborarà amb criteris selectius i inclourà les places vacants d'aquells sectors que es consideren prioritaris.  
Les necessitats i les previsions que continguen en els corresponents plans d'ocupació serviran de base per a elaborar l'Oferta d'Ocupació Pública relativa als exercicis de 1996 i 1997.  
3. En les ofertes d'ocupació pública es procurarà donar un tractament especial a les oportunitats professionals de les persones amb discapacitats físiques o psíquiques.   
4. L'administració negociarà la preparació i el disseny dels plans d'Oferta d'Ocupació Pública en els diferents àmbits sectorials amb les següents condicions:  
a) Els aspectes de l'Oferta d'Ocupació Pública relacionats amb la promoció interna i el criteris bàsics de selecció.  
b) Acabat el procés, l'administració determinarà el nombre i les característiques dels llocs de treball a incloure en l'Oferta d'Ocupació Pública.  
5. Sempre que no hi haja acord en els àmbits sectorials, la negociació es trametrà a la Mesa de Retribucions i Ocupació.  
CAPíTOL XI  
Reorganitzacions i reestructuracions  
Sense perjudici de la capacitat autoorganitzativa de l'administració, les parts acorden que els projectes de reorganització administrativa, que impliquen modificació en les condicions d'ocupació del personal, tindran el següent tractament:  
a) L'administració informarà prèviament els sindicats dels projectes de canvis organitzatius que impliquen transformacions del règim jurídic d'un organisme o reassignació d'efectius de personal. També informarà prèviament dels contractes específics o d'assistències tècniques que puguen incidir en els plans d'ocupació.  
b) En la fase d'elaboració del projecte de canvi del marc jurídic de l'organisme afectat o de la realització dels treballs tècnics necessaris per a la reassignació d'efectius, l'administració negociarà conjuntament amb els sindicats la repercussió que aquests processos tinguen en les condicions de treball del personal afectat.  
c) Administració i sindicats negociaran els aspectes de l'estatut d'organització, personal i funcionament de l'organisme que afecten les condicions de treball del seu personal, amb respecte als drets professionals.  
d) Després de realitzat el canvi del marc jurídic o acabats els treballs tècnics per a la reassignació d'efectius, l'administració negociarà amb els sindicats la destinació i el règim del personal afectat en el marc dels criteris i les condicions que s'acorden, i també els possibles cursos d'adaptació o reciclatge que calguen.  
CAPíTOL XII  
Planificació integral dels recursos humans. Plans d'ocupació  
1. La planificació integral dels recursos humans i de l'ocupació en cada conselleria o organisme es desenvoluparà mitjançant els plans d'ocupació.  
La planificació dels recursos humans i de l'ocupació estarà vinculada amb la planificació d'activitats i de tasques de l'àmbit a què fan referència.  
2. Els plans d'ocupació, com a instruments de planificació integral, contindran, almenys, les següents previsions i mesures:  
- Dimensió i estructura de la plantilla de personal que es considere adequada per al sector de què es tracte.  
- Mesures de caràcter quantitatiu i, especialment, qualitatiu que es necessite per a adaptar i ajustar la plantilla inicial a la prevista en el pla.  
- Polítiques de personal i plans parcials de gestió o operatius derivats d'aquestes previsions i mesures.  
- Mesures i processos de gestió que hagen de dur-se a terme en matèria de formació, promoció, mobilitat, ingrés i modificació o distribució de llocs de treball.  
3. Per tal d'orientar de forma global les previsions dels diferents plans d'ocupació, la Conselleria d'Administració Pública establirà el marc general, la sistemàtica a què haurà d'ajustar-se i els procediments per al seguiment i l'avaluació de la seua execució, sense perjudici del que preveu el capítol 14.3 d'aquest acord.  
CAPíTOL XIII  
Polítiques de desenvolupament de recursos humans  
1. En la planificació de recursos humans es tractaran de manera especial els aspectes qualitatius i les polítiques de desenvolupament d'aquests.  
2. Els plans d'ocupació tindran com a finalitat primordial augmentar les capacitats de treball i les oportunitats professionals dels empleats públics i, fonamentalment, assegurar-los i assignar-los un treball efectiu i adequat. Els projectes de plans d'ocupació s'elaboraran en el marc de programes concrets destinats a l'augment d'eficàcia dels serveis, la millora en el rendiment dels recursos disponibles i el seu acostament a les demandes dels ciutadans.  
3. En els plans d'ocupació s'integraran els plans de formació i les previsions i mesures de promoció que calguen. Podran incloure també la previsió i els processos de funcionarització que calguen.  
4. Els plans d'ocupació tractaran les mesures de mobilitat que calguen, des d'una perspectiva positiva, com a instrument necessari per a assignar treball adequat. Prioritzaran i fomentaran la mobilitat voluntària i procuraran que la gestió d'aquest procés es duga a terme de manera personalitzada i amb les accions de formació necessàries.  
5. La mobilitat, de la qual s'informarà prèviament els sindicats, es restringirà a l'àmbit provincial, quan no hi haja un altre lloc de similars característiques en la mateixa localitat en la corresponent llista de llocs de treball, llevat en els casos en què voluntàriament s'accepte o demande un altra mobilitat més àmplia. La mobilitat interprovincial només es durà a terme quan haurà estat acordada amb els sindicats, o en el supòsit previst en la disposició addicional cinquena de la Llei 22/1993, de 29 de desembre.  
CAPíTOL XIV  
Negociació dels plans d'ocupació  
1. La negociació dels plans d'ocupació amb els sindicats es durà a terme en els àmbits sectorials corresponents, i de manera conjunta per a tots els empleats públics afectats, amb independència de la seua relació jurídica.  
La Mesa de Retribucions i Ocupació tindrà coneixement, en tot cas, dels projectes dels plans d'ocupació abans de l'autorització per la Conselleria d'Administració Pública. Les discrepàncies o faltes d'acord en l'àmbit sectorial es negociaran en l'esmentat àmbit centralitzat.  
2. Els sindicats tindran coneixement de tota la informació relacionada amb els plans d'ocupació i, sense perjudici de les facultats d'autoorganització que corresponen a l'administració, negociaran totes les repercussions que en matèria de personal puguen tenir les mesures previstes en el pla d'ocupació.  
3. En la Mesa de Retribucions i Ocupació, l'administració negociarà amb els sindicats els criteris a què hauran d'ajustar-se els diferents plans d'ocupació, en especial pel que fa a l'aplicació de polítiques de desenvolupament de recursos humans i al tractament dels processos de mobilitat.  
TíTOL IV  
Carrera i promoció  
CAPíTOL XV  
Criteris sobre carrera administrativa i promoció  
1. Els signataris d'aquest acord fan seus els principis que configuraran el nou model de funció pública, mitjançant la corresponent modificació de la normativa bàsica vigent, que es contenen en el títol IV de l'acord administració-sindicats per al període 1995-1997, sobre condicions de treball en la funció pública, de 15 de setembre de 1994, subscrit per a l'àmbit de l'Estat.  
En aquest sentit, assumeixen els principis sobre carrera i promoció dirigits al personal de tots els grups de titulació que s'inclouen en l'esmentat acord i que han de configurar la reforma legislativa mampresa pel Ministeri per a les Administracions Públiques i la corresponent adequació de la normativa pròpia de la Comunitat Valenciana.  
2. Les accions en matèria de carrera es dirigiran fonamentalment cap als següents objectius:  
- Reforçar el grau com a posició professional.  
- Definir àrees d'activitat i àmbits funcionals que delimiten la carrera professional.  
- Aconseguir una major connexió entre els grups professionals, establint mecanismes més àgils i pràctics que possibiliten la promoció.  
3. La promoció professional haurà de constituir un instrument indispensable en un model avançat de carrera, especialment en l'àmbit d'una administració desenvolupada en la seua dimensió.  
4. Com a criteris generals en matèria de promoció es tindran en compte els següents:  
- La promoció haurà de ser un instrument per a incrementar la capacitat de treball dels empleats públics i, en definitiva, els seus nivells de motivació i integració.  
- La promoció s'haurà de basar en l'esforç professional, l'historial professional i la carrera, i la formació i la qualificació adquirides, i també es tindrà en compte l'antiguitat.  
- Els processos generals de promoció podran portar a la funcionarització o laboralització, si escau. Amb aquesta finalitat, les corresponents convocatòries establiran els requisits i les fórmules per a la realització dels esmentats processos.  
5. Dins les previsions d'un pla d'ocupació, podran autoritzar-se processos específics de promoció en el context de l'ordenació global dels efectius i llocs de treball, amb independència dels processos de promoció que es duguen a terme amb caràcter general.  
6. En les ofertes d'ocupació pública s'incorporarà, almenys, la reserva mínima permesa per la normativa aplicable per a la promoció interna.  
7. D'acord amb aquests criteris, després de l'entrada en vigor d'aquest acord, prèvia negociació amb les organitzacions sindicals més representatives, s'efectuaran processos de promoció, separats dels d'ingrés, que es desenvoluparan en convocatòries independents, i s'establiran reglamentàriament els supòsits en què es desenvolupen mitjançant concurs-oposició, amb exempció de proves en funció dels coneixements ja demostrats, o, excepcionalment, concurs en els supòsits establerts en la llei.  
Es possibilitarà la realització de cursos dirigits al grup superior.  
8. Possibilitat d'accés per promoció interna des dels grups immediatament inferiors dins de la mateixa àrea funcional, i es negociarà amb els sindicats el nombre, l'estructura i la definició de les distintes àrees funcionals.  
CAPíTOL XVI  
Criteris de carrera aplicables al grup E  
1. Es promouran mesures que intensifiquen els processos de promoció interna dels funcionaris del grup E al grup D en les corresponents àrees funcionals.  
2. La convocatòria de promoció del grup E al D s'efectuarà mitjançant concurs-oposició.  
En la fase de concurs es valoraran mèrits relacionats amb els llocs de treball exercits, amb el nivell de formació i amb l'antiguitat.  
En la fase d'oposició s'exigiran fonamentalment coneixements especialitzats de l'àrea o àrees a què pertanyen les places.  
CAPíTOL XVII  
Criteris de carrera aplicables al grup D  
Durant 1995 s'impulsaran les modificacions legals necessàries per a propiciar el foment de la carrera professional del personal del grup D amb els següents criteris:  
1. Les convocatòries d'accés als llocs de treball del grup D exigiran coneixements i capacitats adequats a aquest nivell professional i a l'àrea d'activitat funcional a què corresponguen les places convocades.  
Es procurarà una major qualificació i especialització d'aquest grup. Es limitaran paulatinament els solapaments professionals, en comeses i exercici de llocs, amb els funcionaris del grup C.  
En els concursos en què funcionaris del grup C competesquen amb altres del grup D, prevaldrà la pertinença al grup superior.  
2. L'accés a llocs de treball del grup C es duran a terme exclusivament mitjançant la promoció des del grup D de la corresponent àrea d'activitat o àrea funcional. Si no hi ha dins de l'àrea d'activitat funcional personal del grup D, podran oferir-se les vacants que hi hagués en la corresponent Oferta Pública d'Ocupació.  
Els funcionaris del grup D que manquen del títol de Batxiller o equivalent podran participar en les convocatòries de promoció al grup C sempre que tinguen una antiguitat de deu anys en el grup D, o de cinc anys en aquest més la superació d'un curs específic de formació. L'accés a aquest curs es basarà en criteris objectius. Aquesta previsió no serà d'aplicació per a l'accés a grups o sectors en què calga un títol acadèmic per a l'exercici professional.  
3. La convocatòria de promoció del grup D al C s'efectuarà pel sistema de concurs-oposició, en les condicions establertes en el punt 7 del capítol 15.  
En la fase de concurs es valoraran mèrits relacionats amb la carrera i llocs exercits, amb el nivell de formació i també amb l'antiguitat.  
En la fase d'oposició s'exigiran fonamentalment coneixements especialitzats de l'àrea o àrees a què pertanyen les places.  
CAPíTOL XVIII  
Criterisde carrera aplicables al grup C  
1. En una nova estructura professional, els funcionaris del grup C hauran de constituir un sector qualificat. La política de personal potenciarà les accions de formació per a aquest grup.  
2. En el context d'un nou model de funció pública, es considerarà la possibilitat que, en la participació dels funcionaris del grup C en les convocatòries d'accés o promoció a llocs de treball del grup B, se suplesca la mancança del nivell de titulació corresponent per la superació de cursos específics impartits o programats per l'Institut Valencià d'Administració Pública.  
Aquesta previsió no serà d'aplicació per a l'accés a llocs de treball en què calga un títol acadèmic per a l'exercici professional o que pertanyen a àrees funcionals en què aquesta previsió no resulte adequada.  
Durant 1995 s'elaborarà un pla de formació específic per a aquesta finalitat, que s'aplicaria a partir de 1996, en la mesura que s'haja desenvolupat un nou model de carrera.  
3. Es limitaran progressivament els solapaments professionals amb el grup B, tant en comeses com en exercici de llocs.  
En els casos de concurrència de funcionaris del grup B amb els del grup C per a l'ocupació de llocs, es prioritzarà els funcionaris del grup superior.  
CAPíTOL XIX  
Criteris de carrera aplicables als grups A i B  
1. Els funcionaris del grup B, en una nova estructura professional, haurà de constituir un sector de l'àrea professional tècnica.  
Es definiran vies de promoció per accedir al sector superior dins d'aquesta àrea.  
2. En consonància amb el punt anterior, es desenvoluparan durant 1995 les següents accions:  
- S'analitzaran els llocs exercits per funcionaris del grup B a què puguen accedir en concurrència amb el grup A, per a determinar aquells que hagen d'adscriure's en exclusiva al grup B.  
- S'analitzaran també els llocs exercits per funcionaris del grup B en àrees especialitzades per a procedir a un tractament més idoni de la carrera d'aquests.  
3. Dins el nou model de carrera administrativa, que s'analitzarà després de les modificacions normatives pertinents, haurà de ser objecte de consideració especial la promoció del grup B a l'A. Es podrà reservar una quota de places per a la promoció per via separada.  
4. Fins i tot quan resulte complex aplicar modificacions parcials fora d'un nou marc de la funció pública, les accions que es desenvolupen en el futur per al grup A estaran orientades a reforçar les posicions professionals definides pel grau personal i a ordenar les retribucions d'acord amb aquest criteri.  
CAPíTOL XX  
Promoció de la resta d'empleats públics  
 de la Generalitat Valenciana  
1. Els criteris que sobre promoció s'inclouen en aquest acord inspiraran les previsions que sobre promoció professional siguen establertes per al personal laboral en el conveni col·lectiu.  
2. Quan hi haja categories de personal laboral que excercesquen funcions afins a les de llocs de treball de funcionaris del grup immediatament superior, l'ingrés en aquests llocs de treball podrà efectuar-se mitjançant el sistema de concurs-oposició, i es valorarà en la fase de concurs l'experiència i l'historial professional d'aquests candidats, i comportarà l'accés a la condició de funcionari.  
En particular, el personal adscrit al grup E podrà participar en les convocatòries de llocs de naturalesa funcionarial del grup D pel sistema de concurs-oposició en les mateixes condicions que es preveuen per als funcionaris en el capítol 16 d'aquest acord.  
3. Es propiciarà la mobilitat horitzontal del personal laboral mitjançant canvi de categoria en les condicions que s'establesquen, i es valorarà com a mèrit l'experiència anterior segons el grau d'afinitat de funcions de la categoria de procedència.  
4. Els criteris sobre promoció establerts en aquest títol serviran com a model per a la promoció del personal estatutari de les institucions sanitàries dependents de la Conselleria de Sanitat i Consum, en el marc de la seua normativa específica d'aplicació.  
CAPíTOL XXI  
Funcionarització  
1. Com a norma, les convocatòries es faran sectorialment per grups de titulació i s'exigiran coneixements relacionats amb les tasques que es desenvolupen en l'activitat corresponent.  
2. Es facilitarà als candidats la formació necessària per a presentar-se a les proves en condicions idònies.  
3. Els plans d'ocupació podran establir criteris específics sobre la funcionarització, en especial sobre les oportunitats dels candidats i les proves selectives.  
4. En la mesa sectorial corresponent, s'ordenaran l'execució del procés i els calendaris, i es podran concretar criteris específics per als diferents processos de funcionarització.  
TíTOL V  
Formació  
CAPíTOL XXII  
Formació  
1. L'administració pública ha de tractar, cada vegada de manera més marcada, problemes de tipus qualitatiu derivats de la necessitat d'adaptar-se a les noves demandes de la societat.  
Es necessiten coneixements renovats i l'adaptació de valors i actituds professionals.  
En aquest context, la formació ha de ser considerada com una necessitat i una obligació professional.  
2. La formació constitueix un element essencial en l'estratègia de canvi de l'administració pública, un factor bàsic per a incrementar la motivació i la integració dels empleats públics i un mecanisme eficaç i indispensable per a articular la mobilitat i la promoció.  
En conseqüència, la formació haurà de passar a un primer pla en la preocupació de l'administració pública, per la qual cosa aquesta es compromet a incrementar substancialment l'oferta de formació i a vincular-la al desenvolupament de la carrera administrativa i a la promoció.  
3. Les parts signatàries manifesten la seua voluntat de col·laborar estretament en els temes relacionats amb la formació del personal al servei de la Generalitat Valenciana per a aconseguir els objectius següents:  
- La millora general de la qualitat en la prestació de tot servei públic.  
- L'adequació de les activitats formatives amb les efectives exigències de canvi que la millora de l'administració comporta, i la utilització de noves tecnologies fins a l'adaptació d'una nova concepció del servei públic, en el marc dels objectius generals perseguits pels diferents plans de formació.  
- L'adequació del contingut i dels destinataris de les activitats formatives a les necessitats de l'organització on presten els seus serveis.  
- La millora o el perfeccionament real del personal tant en els seus coneixements com en les seues aptituds en relació amb el servei públic que presta.  
- La correlació oportuna entre formació, promoció i carrera administrativa del personal.  
4. Per a facilitar la formació i el reciclatge professional, l'administració es compromet a concedir els següents permisos:  
a) Concessió de permisos retribuïts durant la jornada per a concórrer a exàmens finals, alliberadors i la resta de proves d'aptitud i avaluació per a l'obtenció d'un títol acadèmic o professional que puguen ser utilitzats per a la seua promoció o carrera administrativa.  
b) Concessió de quaranta hores a l'any, com a màxim, per a l'assistència a cursos de perfeccionament professional, retribuïdes quan coincidesquen amb l'horari de treball, el curs es realitze fora de l'administració i el contingut d'aquest estiga directament relacionat amb el lloc de treball o la seua carrera professional en l'administració.  
c) Concessió de permisos, siguen o no retribuïts, per a l'assistència a cursos de perfeccionament professional quan el contingut d'aquests estiga directament relacionat amb el lloc de treball o la seua carrera professional en l'administració i sempre que la gestió del servei i l'organització del treball ho permeten.  
d) Concessió de permisos no retribuïts, d'una duració màxima de tres mesos a l'any, per a l'assistència a cursos de perfeccionament professional quan el contingut d'aquests estiga directament relacionat amb el lloc de treball o la seua carrera professional en l'Administració i sempre que la gestió del servei i l'organització del treball ho permeten.  
e) La Generalitat Valenciana manifesta la seua voluntat de col·laborar en les activitats formatives dels sindicats signataris. Amb aquesta finalitat, mitjançant convenis específics, es concediran fins a tres permisos sindicals de temps complet a funcionaris docents perquè desenvolupen la seua activitat en centres de formació oficialment reconeguts de titularitat d'aquests sindicats.  
5. La Generalitat Valenciana podrà enviar els treballadors a cursos, seminaris, taules rodones o congressos referents a la seua especialitat i treball específic, quan es puga derivar de l'assistència a aquests beneficis per als serveis.  
L'assistència a aquests serà obligatòria per al treballador, al qual es pagaran, a més del salari, despeses de desplaçament en els casos que corresponga.  
La designació per a l'assistència serà rotativa entre els treballadors que reunesquen les característiques necessàries per a un bon aprofitament d'aquest; la designació esmentada serà comunicada a les centrals sindicals. Es tindran en compte les circumstàncies personals i familiars del treballador al·legades per aquest, i es posarà en coneixement dels representants dels treballadors.  
- El personal comprés en l'àmbit d'aquest acord realitzarà els cursos de capacitació professional o de reciclatge per a l'adaptació a un nou lloc de treball, que determine l'administració. El temps d'assistència a aquests cursos es considerarà com a temps de treball a tots els efectes, i es garantirà, si escau, les indemnitzacions corresponents.  
- El personal que haja realitzat cursos específics d'elevat cost per a l'administració assumirà un compromís exprés de major permanència temporal en l'àrea relacionada.  
- Dins de la política de normalització lingüística, l'administració garantirà que en la formació dels empleats públics es tendeix a què els cursos s'impartesquen en valencià.  
- El temps emprat en la realització de cursos de formació s'entendrà com de treball efectiu, quan els citats cursos es realitzen en horari laboral.  
CAPíTOL XXIII  
Iniciativa i proposta d'activitats formatives  
Sense perjudici de la competència i deure ineludibles de l'IVAP, l'IVESP i la Direcció General d'Ordenació i Innovació Educativa (DGOIE) de promoure la formació del personal en la forma que es considere més oportuna per a les necessitats de l'administració, les centrals sindicals podran presentar totes aquelles iniciatives que estimen convenients per al millor desenvolupament dels Plans de Formació elaborats per l'IVAP, l'IVESP i la DGOIE.  
CAPíTOL XXIV  
Execució descentralitzada i homologació d'activitats formatives  
Dins del marc de la política de descentralització en matèria de formació de la Generalitat Valenciana, les centrals sindicals signatàries podran efectuar la proposta d'aquelles activitats formatives que puguen assumir, sempre que acomplesquen els requisits d'homologació establerts per la Generalitat Valenciana.  
CAPíTOL XXV  
Assistència a les activitats formatives  
Per a una major extensió de la participació en la formació de caràcter permanent, cadascuna de les centrals sindicals signatàries d'aquest acord disposarà, almenys, d'una plaça per a l'assistència als cursos organitzats i impartits per l'IVAP, l'IVESP i la DGOIE, sense menyscapte del nombre de places disponibles en cada curs per als empleats públics de la Generalitat Valenciana, d'acord amb les condicions següents:  
a) Que els aspirants proposats reunesquen els requisits personals i professionals exigits per a la resta dels seleccionats en la convocatòria de cada curs.  
b) Que la proposta vinga acompanyada de la memòria o l'informe oportú dels responsables de la central sindical, on es justifique l'interès per la seua participació.  
CAPíTOL XXVI  
Proposta de professors col·laboradors  
Les centrals sindicals signatàries podran proposar, a l'IVAP, a l'IVESP i a la DGOIE, les persones que pels seus coneixements i qualitats consideren idònies per a participar com a professorat colùlaborador en els cursos organitzats i impartits pels esmentats instituts, sempre que es sotmeten, en aquests casos, a les normes i requisits que regulen aquest tipus de col·laboració.  
CAPíTOL XXVII  
Informació i difusió  
Amb la necessària antelació, l'IVAP, l'IVESP i la DGOIE informaran àmpliament a les centrals sindicals signatàries de les seues activitats formatives. Tant aquests centres directius com a les centrals sindicals es comprometen a donar la major difusió a les referides activitats.  
CAPíTOL 28  
Plans de formació  
1. La formació, que ha de ser escomesa de forma sistemàtica i no conjuntural, ha de constituir un procés constant, dinàmic i actualitzat, orientat a la consecució de resultats, i s'integrarà i es complementarà amb la resta de polítiques de personal.  
Per això ha de ser objecte de plans específics.  
2. Sense perjudici de les competències i funcions de l'IVAP, l'IVESP i la DGOIE, es garanteix la participació sindical en els plans de formació mitjançant les comissions de treball que es consideren pertinents per al compliment d'aquest punt.  
3. Quan l'administració pública valenciana perceba fons per a la formació contínua haurà de mantenir l'esforç formatiu que ve realitzant, de tal forma que no se suplesquen crèdits o fons destinats a formació pels fons que es reben per a la formació contínua.  
CAPíTOL XXIX  
Selecció d'aspirants a cursos de formació  
En el procés de selecció dels aspirants a la realització dels cursos de formació impartits per l'IVAP, l'IVESP, la DGOIE i les conselleries i organismes dependents de la Generalitat Valenciana, es garantirà la participació sindical, segons els procediments que s'acorden en les comissions de treball creades a l'efecte.  
Per a la selecció dels aspirants es tindrà en compte la relació del curs amb el lloc de treball, la promoció i carrera administrativa i el nombre de cursos realitzats, i es guardarà un criteri equitatiu per territori i conselleria.  
Els organismes de formació de la Generalitat Valenciana, i també les distintes conselleries, negociaran amb les centrals sindicals signatàries la descentralització de les seues activitats formatives.  
CAPíTOL XXX  
àmbits de negociació dels plans i projectes de formació  
1. En l'àmbit de la Mesa General, o en la comissió d'aquesta que es constituesca per a la matèria de formació, seran objecte de negociació:  
- Els criteris generals a què han d'ajustar-se els plans i projectes de formació perquè es puguen finançar amb càrrec a fons de formació contínua en l'àmbit de la Generalitat Valenciana.  
- L'ordre de prioritat dels plans i projectes de formació contínua.  
- Els instruments de supervisió de l'execució dels plans i projectes.  
2. Els acords que s'aconsegueixen en la mesa general o, si escau, en la comissió d'aquesta que es constituesca per a matèria de formació, constituiran directrius per a les negociacions en els àmbits sectorials.  
3. Correspon a l'àmbit de les meses sectorials la negociació del desenvolupament dels plans i projectes de formació, i també el seguiment de la seua execució.  
TíTOL VI  
Acció social, salut laboral, protecció social i jornada  
CAPíTOL 31  
Acció social  
   
1. Cada any de vigència de l'acord, i a fi de millorar el benestar social dels empleats públics, es destinarà l'equivalent al 0,8 per cent de la massa salarial de cada sector del personal de la Generalitat Valenciana i dels seus organismes autònoms per a finançar accions i programes de caràcter social.  
Aquest Fons d'Acció Social es destinarà indistintament per a tots els empleats públics de la Generalitat Valenciana i els seus organismes autònoms.  
2. Es constituirà una Comissió Paritària d'Acció Social per cada un dels sectors, integrada per representants de l'administració i representants dels sindicats signataris.  
Les comissions paritàries d'acció social tindran les funcions següents:  
a) Establir les prioritats i els criteris generals d'actuació que s'aplicaran en aquesta matèria en l'àmbit corresponent.  
b) Realitzar el seguiment, execució i control dels plans d'acció social.  
c) Formular les propostes que considere oportunes en matèria d'acció social.  
3. Amb caràcter anual, les comissions paritàries elaboraran el corresponent pla d'acció social que comportarà, com a mínim:  
- Resultat final del pla de l'any anterior, quantitats gastades per a cada capítol i nombre de persones que han accedit a aquest.  
- Revisió de despesa d'acció social per a cadascun dels seus capítols, acordats ja en l'any anterior.  
- Elaboració de nous capítols, i també forma d'assignació d'acord amb el pressupost resultant per a aquestes finalitats.  
4. El Pla d'Acció Social preveurà els objectius a aconseguir, les accions a desenvolupar, la dotació econòmica que s'haja de destinar per al seu finançament, les condicions generals per a la concessió de les ajudes que s'establesquen i el procediment de gestió dels recursos destinats, partint dels criteris establerts, si escau, en cada sector.  
CAPíTOL XXXII  
Salut laboral  
1. Considerant que els empleats públics tenen dret a una protecció eficaç de la seua integritat física i de la seua salut en el treball, i que l'administració té el deure de promoure, formular i aplicar una adequada política de prevenció de riscos, les parts es comprometen a colùlaborar estretament per a augmentar els nivells de salut i seguretat en el treball del personal comprès en l'àmbit d'aquest acord.  
2. Les accions sobre salut laboral es centralitzaran en la Comissió Paritària de Salut Laboral prevista en aquest acord.  
Aquesta comissió tindrà com a missions fonamentals les següents:  
- Rebre informació i coordinar les actuacions de les comissions sectorials de salut laboral.  
- Informar la proposta d'estructuració i organització dels serveis de prevenció de tots els sectors, que elaborarà l'administració de la Generalitat Valenciana una vegada es trobe en vigor la Llei de Prevenció de Riscos Laborals i el seu desenvolupament reglamentari.  
- Participar en l'elaboració, posada en pràctica i avaluació dels plans i programes de prevenció de riscos en tota la Generalitat Valenciana.  
3. En l'àmbit de cada mesa sectorial de negociació hi haurà una Comissió de Salut Laboral, integrada a parts iguals per representants de l'administració i dels sindicats signataris d'aquest acord.  
Les comissions sectorials de salut laboral tindran les següents funcions:  
- Promoure la difusió, divulgació i coneixement de la normativa sobre prevenció de riscos laborals en l'àmbit de la Mesa Sectorial respectiva.  
- Proposar l'àmbit específic per a la constitució dels comitès de salut i seguretat corresponents en l'àmbit de la Mesa Sectorial, i es tindrà en compte per a allò els òrgans de representació que hi ha, l'activitat desenvolupada pels organismes afectats i el tipus i freqüència dels riscos.  
- Participar en l'elaboració, posada en pràctica i avaluació dels plans i programes de prevenció de riscos de l'àmbit sectorial corresponent.  
- Coordinar les actuacions dels diferents comitès de salut i seguretat que hi ha en el seu àmbit.  
- En general, formular les propostes que considere oportunes en aquesta matèria, amb la finalitat d'aconseguir una normal i eficaç aplicació de la futura Llei de Prevenció de Riscos Laborals.  
4. Amb la finalitat de garantir una actuació coordinada en relació amb la salut laboral, que afecte tant al col·lectiu de personal funcionari com al de règim laboral, la representació i participació en matèria de prevenció serà de forma conjunta per a ambdós col·lectius. En aquest sentit, els òrgans de representació i participació que preveja la futura Llei de Prevenció de Riscos Laborals es configuraran d'acord a aquest criteri.  
Els diferents comitès de salut i seguretat, que definitivament hi ha en cadascun dels sectors, tindran les funcions següents:  
- Participar en l'elaboració, posada en pràctica i avaluació dels plans i programes de prevenció de riscos en el seu àmbit d'actuació.  
- Proposar iniciatives sobre mètodes i procediments per a l'efectiva prevenció dels riscos.  
Els diferents àmbits de participació (Comissió Paritària de Salut Laboral, comissions sectorials de salut laboral i comitès de salut i seguretat) s'assessoraran, per al desenvolupament de les seues competències, dels recursos que conformaran el Servei de Prevenció de la Generalitat Valenciana.  
5. En el supòsit que una incapacitat temporal o malaltia impedesca l'exercici normal de les funcions assignades al seu lloc de treball inclòs en la llista de llocs de treball corresponent, i resulte impossible l'adaptació d'aquestes a les seues condicions de salut, l'Administració, després de la prescripció facultativa prèvia, canviarà el treballador a un altre lloc de treball, en el marc de la normativa aplicable si escau, sempre que hi haja vacants, no es perjudique el funcionament normal del servei i no supose increment de retribucions. Aquest canvi serà temporal, sense pèrdua de les retribucions fixes i periòdiques, no suposarà canvi de localitat ni menyscapte de la categoria professional, si s'escau, i una vegada superada la incapacitat o la malaltia l'administració el reintegrarà al seu lloc de treball.  
CAPíTOL XXXIII  
Absentisme  
1. Les parts signatàries reconeixen la necessitat del tractament de l'absentisme i entenen que la seua reducció implica tant la correcta organització dels serveis de prevenció d'empresa i de la Seguretat Social com les adequades condicions de seguretat, higiene i ambient de treball, en ordre a aconseguir l'efectiva protecció de la salut física i mental dels treballadors.  
2. D'igual manera, les parts són conscients del greu perjudici que produeix l'absentisme quan se superen determinats nivells, i també la necessitat de disminuir-los, donada la seua negativa incidència en l'eficàcia dels serveis.  
La Generalitat Valenciana té dret a controlar l'absentisme en funció d'allò legalment reglamentat, sense que això supose la lesió dels drets dels treballadors.  
3. La Generalitat Valenciana arbitrarà els mecanismes de caràcter preventiu mitjançant l'estudi de les causes de les baixes, la seua extensió i les mesures adequades amb la finalitat de reduir-lo, i facilitarà, amb la periodicitat que establesca la normativa aplicable, i en tot cas trimestralment, als comitès de salut i seguretat, les dades de les causes de les baixes relacionades amb les dades d'antiguitat, professió, edat, sexe i diagnòstic, per tal d'avaluar amb rigor l'impacte de l'exercici del treball en les situacions d'ILT.  
4. Els serveis de prevenció, dins del marc i límits i si així ho estableix la futura Llei de Prevenció de Riscos Laborals, duran un registre personalitzat amb l'historial de salut de cada treballador, al qual podrà tenir accés l'interessat, tot això amb la finalitat de reduir l'absentisme i salvaguardar, en tot cas, el degut sigil professional, i també les garanties de privacitat de les dades, pel que fa a la intimitat i a la pròpia imatge.  
CAPíTOL XXXIV  
Protecció social  
1. Per a fer front a la responsabilitat patrimonial exigible a l'administració de la Generalitat Valenciana, d'acord amb allò disposat en l'article 145.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, desenvolupat en els aspectes procedimentals pel Reial Decret 429/1993, de 26 de març, que aprova el reglament dels procediments de les administracions públiques en matèria de responsabilitat patrimonial, en el qual s'estableix l'exigibilitat directa a l'administració pels danys i perjudicis causats per les autoritats i personal al seu servei, el Consell es compromet a iniciar els estudis que permeta determinar quin és el procediment per a aconseguir una més eficient cobertura dels riscos derivats del funcionament normal o anormal dels serveis públics.  
No obstant això, d'acord amb les actuacions de l'administració central per a fer front a la responsabilitat patrimonial a què fa referència l'esmentat article, amb els seus funcionaris, la Generalitat Valenciana aplicarà els mateixos criteris i condicions amb el personal al seu servei.  
2. La Mesa de Retribucions i Ocupació es compromet a estudiar la viabilitat d'aquells projectes que les organitzacions sindicals plantegen, referents a la implantació d'un pla de pensions per al personal al servei de la Generalitat Valenciana.  
CAPíTOL XXXV  
Calendari, vacances i jornada  
1. El calendari laboral serà elaborat anualment i, després de la negociació amb els sindicats, s'exposarà de forma visible en cada centre de treball, on hi constarà per setmanes i dies la distribució de la jornada setmanal o anual amb l'horari de treball, festius, descansos setmanals i entre jornada.  
2. Les vacances anuals es podran gaudir, a sol·licitud del treballador, al llarg de tot l'any, i en períodes mínims de set dies seguits, sempre que siga compatible amb les necessitats del servei.  
3. En aquells casos en què resulte compatible amb les funcions del lloc exercit i amb les funcions del centre de treball, el personal que ocupe llocs de treball que tinguen assignat complement específic A podrà ser autoritzat a realitzar un jornada reduïda, contínua i ininterrompuda de les 9 a les 14 hores, i percebrà un 75 per cent del total de les seues retribucions.  
TíTOL VIII  
Relacions administració-sindicats  
CAPíTOL XXXVI  
Resolució de conflictes  
Com més aviat millor, es produiran les negociacions per a aconseguir un acord que ajude a agilitar la resolució de conflictes individuals i col·lectius, i també dels recursos administratius, esgotant-se, alhora, totes les vies de resolució interna que permeta l'ordenament jurídic.  
CAPíTOL XXXVII  
Relacions administració-sindicats  
1. Es mantindran vigents les previsions sobre la negociació col·lectiva que es contenen en el títol III de l'acord administració-sindicats, per a modernitzar l'administració i millorar les condicions de treball, subscrit en 1992, fins que es determine un nou marc de relacions que s'haurà d'articular en la segona fase de negociació administració-sindicats.  
2. Amb la finalitat de reforçar l'estructura de la negociació i garantir procediments més adequats, es crea, dependent de la Mesa General, una mesa de retribucions i ocupació. Així mateix, es creen una Comissió Paritària de Salut Laboral i una Comissió de Formació.  
Aquestes tres instàncies tindran caràcter permanent i exerciran les comeses que els atribueix aquest acord en els capítols posterior i es constituiran en un termini no superior a un mes.  
3. Les parts, mitjançant la negociació col·lectiva, perseguiran la millora de les condicions de treball dels empleats públics, i també una major eficàcia en el funcionament de l'administració i una millor qualitat dels serveis públics que presten als ciutadans.  
4. L'administració es compromet a donar als sindicats la informació i documentació tècnica de què dispose i que se sol·licite per aquests i siga necessària per al desenvolupament de la negociació entre els sindicats i l'administració.  
CAPíTOL XXXVIII  
Mesa de Retribucions i Ocupació  
La Mesa de Retribucions i Ocupació, dependent de la mesa general, estarà composta pels representants de l'administració i dels sindicats en el nombre que determine la mesa general i, sense perjudici de les atribucions que corresponguen a les meses sectorials, tindrà les comeses següents:  
- Negociar la modificació dels complements de destinació i específic, sempre que no s'haja arribat a un acord en l'àmbit sectorial corresponent.  
- Analitzar l'Oferta d'Ocupació Pública i negociar aquells aspectes que repercutesquen sobre els empleats públics, en especial els processos de promoció.  
- Concretar els criteris que s'han d'aplicar en els processos de funcionarització.  
- Elaborar estudis tècnics sobre avaluació dels programes i accions que augmenten la productivitat de l'ocupació pública.  
- Informar sobre aspectes que afecten el personal en processos de transferències.  
- Altres qüestions relatives a retribucions i ocupació que es deriven d'aquest acord i siguen competència de la Mesa General.  
- Conèixer la quantia de la massa salarial.  
CAPíTOL XXXIX  
Comissió Paritària de Salut Laboral  
Estarà composta pels representants de l'administració i dels sindicats signataris d'aquest acord, en el nombre que determine la Mesa General de Negociació, i desenvoluparà les comeses que en matèria de salut laboral li atribueix aquest acord.  
Les funcions seran les següents, llevat que la Mesa General acorde l'exercici específic d'alguna d'aquestes:  
- Rebre informació i coordinar les actuacions de les comissions d'àmbits inferiors.  
- Participar en l'aplicació eficaç i pràctica de mesures de protecció d'acord amb el que establesca la Llei de Prevenció de Riscos Laborals.  
- Debatre sobre les peculiaritats de l'administració en relació amb el Projecte de Llei de Prevenció de Riscos Laborals.  
- Desenvolupar tot tipus d'iniciatives que comporten una millor protecció de la salut en el treball en l'àmbit de l'administració pública.  
CAPíTOL XL  
Comissió de formació  
La Comissió de Formació, dependent de la Mesa General, estarà composta pels representants de l'administració i dels sindicats en el nombre que determine la mesa general i, sense perjudici de les atribucions que corresponguen a les meses sectorials, tindrà les comeses següents:  
- Els criteris generals a què s'han d'ajustar els plans i projectes de formació perquè es puguen finançar a càrrec de fons de formació contínua en l'àmbit de la Generalitat Valenciana.  
- L'ordre de prioritat dels plans i projectes de formació contínua.  
- Els instruments de supervisió de l'execució dels plans i projectes.  
CAPíTOL FINAL  
Seguiment de l'acord  
Les parts firmants del present Acord celebraran dues reunions cada any, en les quals s'avaluarà el desenvolupament d'aquest.  
Perquè conste, se signa aquest acord en el lloc i la data esmentats.  
Generalitat Valenciana  
El conseller d'Administració Pública: Luis Berenguer Fuster.   
El Conseller d'Economia i Hisenda: Aurelio Martínez Estévez.  
Organitzacions sindicals  
CCOO: Antonio Montalbán Gámez, Ximo Jordán Miravet., Juan Ortega Alborch, Encarna Signes Climent.  
UGT: Rafael Recuenco Montero, Luis Lozano Mercadal, Gonzalo Castillo Maldonado.   
CSI-CSIF: Cipriano Saurí Fenollosa.  
CEMSATSE: Natividad Ten de Marcos.